6 Augustus

**6 Augustus** is die 218de dag van die jaar in die Gregoriaanse kalender (219de in skrikkeljare). Daar volg nog 147 dae in die res van die jaar.

## Gebeure 
* 1405 – Kardinaal Ludovico Migliorati, 'n nefie van Pous Innocentius VII vermoor elf lede van die Romeinse adel. Oproer volg en die pous vlug na Viterbo.
* 1573 – Pous Gregorius XIII stig die Duitse seminarie in Rome.
* 1623 – Pous Urbanus VIII volg Pous Gregorius XV op as pous van die Rooms-Katolieke Kerk.
* 1770 – Pous Clemens XIV stel João Cosme da Cunha, aartsbiskop van Evora, aan as kardinaal.
* 1806 – Frans II abdikeer om Francis I, Keiser van Oostenryk te word en beëindig daarmee die Heilige Romeinse Ryk.
* 1919 – *Landbouweekblad* se eerste weeklikse uitgawe verskyn nadat die eerste uitgawe op 21 Mei in Bloemfontein verskyn het.
* 1945 – Tweede Wêreldoorlog: Die Verenigde State laat val 'n atoombom (*Little Boy*) op Hirosjima, Japan, met tussen 90&nbsp;000 en 200&nbsp;000 sterftes tot gevolg.
* 1962 – Jamaika word van die Verenigde Koninkryk onafhanklik.
* 1977 – 'n Bom ontplof in Woolworth's in Salisbury, Rhodesië; 11 mense sterf en 76 word beseer.
* 1991 – Tim Berners-Lee stel die eerste inligting wat sy idee vir 'n wêreldwye web (*WWW*) beskryf, vry.
* 1995 – 50&nbsp;000 mense woon 'n gedenkdiens in die Japannese stad Hirosjima by tydens die 50ste herdenking van die eerste atoombomaanval.
* 2001 – Die Amerikaanse president George W. Bush ontvang 'n daaglikse voorligtingwaarskuwing van 'n dreigende aanval deur Osama bin Laden.
* 2012 – Die Curiosity-verkenningstuig land op Mars.
* 2024 – Die Oekraïense Weermag loods 'n inval in Rusland se Koersk-oblast as deel van die voortslepende Russies-Oekraïnse Oorlog.

## Geboortes 
* 1619 – Barbara Strozzi, Italiaanse komponis en sanger van die vroeë baroktydperk († 1677)
* 1809 – Alfred Tennyson, Britse digter († 1892).
* 1844 – Alfred, Hertog van Sakse-Koburg en Gotha, 2de seun van koningin Victoria van die Verenigde Koninkryk († 30 Julie 1900).
* 1855 – Lionel Phillips, Suid-Afrikaanse mynboumagnaat en politikus († 1936).
* 1876 – Annie Visser, Suid-Afrikaanse mezzo-sopraan († 1927).
* 1878 – Johannes Rudolph Albertyn, Afrikaanse predikant van die NG Kerk († 1967).
* 1881 – Alexander Fleming, Britse bakterioloog, ontdekker van penisillien († 1955).
* 1883 – Margaret Joslin, Amerikaanse aktrise († 1956).
* 1910 – Adoniran Barbosa, Brasiliaanse komponis, sanger, kitaarspeler en akteur († 1982).
* 1911 – Lucille Ball, Amerikaanse aktrise († 1989).
* 1916 – Hugo Biermann, Hoof van die Suid-Afrikaanse Vloot en Hoof van die Suid-Afrikaanse Weermag († 2012).
* 1918 – Prof. C.J.M. Nienaber, Afrikaanse letterkundige († 1988).
* 1928 – Andy Warhol, Amerikaanse kunstenaar († 1987).
* 1972 – Sonja Loots, Suid-Afrikaanse skrywer.
* 1976 – Soleil Moon Frye, Amerikaanse aktrise en skryfster.
* 1980 – Vitantonio Liuzzi, Italiaanse professionele renjaer.
* 2001 – Ty Simpkins, Amerikaanse akteur.

## Sterftes 
* 258 – Marteldood van Pous Sixtus II, 24ste pous van die Rooms-Katolieke Kerk (* onbekend).
* 523 – Pous Hormisdas, 52ste pous van die Rooms-Katolieke Kerk (* 450).
* 769 – Teenpous Constantinus II (* onbekend).
* 1458 – Pous Callixtus III, 209de pous van die Rooms-Katolieke Kerk (* 1378)
* 1585 – Jermak, Kosak-leier, Russiese volksheld en ontdekkingsreisiger in Siberië (* circa 1532/1542))
* 1660 – Diego Velázquez, Spaanse skilder en die voorste skilder aan die hof van koning Filips IV (* 1599)
* 1746 – Christiaan VI van Denemarke, Koning van Denemarke en Noorweë (* 1699).
* 1799 – Marcus Élieser Bloch, Duitse dokter en natuurkundige (* 1723)
* 1820 – Anton Wranitzky, Tsjeggiese komponis (* 1761).
* 1938 – Henry Sampson, leier in die Suid-Afrikaanse Arbeidersparty (* 1872).
* 1978 – Pous Paulus VI, 262ste pous van die Rooms-Katolieke Kerk (* 1897).
* 2001 – Wilhelm Mohnke, Duitse Tweede Wêreldoorlog  generaal (* 1911). 
* 2009 – Charl van den Berg, Suid-Afrikaanse model en gay-aktivis (* 1981).
* 2020 – Bernard Stiegler, Franse filosoof (* 1952).
* 2020 – Brent Scowcroft, Amerikaanse lugmag luitenant-generaal en veiligheidsadviseur (* 1925).

## Vakansies, vierings, en waarnemingsdae 
* Onafhanklikheidsdag in **Jamaika** (1962), **Bolivië** (1825).
* Verheerliking van Jesus (Westelike Christendom).
* Feesdag van Pous Hormisdas in die Rooms-Katolieke Kerk.

## Eksterne skakels